ai4bharat/Pralekha huggingface dataset:
جل شکتی وزارت
متعلقہ فریقوں کی مشترکہ کمیٹی چھٹھ پوجا کے دوران دریائے جمنا میں اوکھلا بیرج سے پانی کم سے کم گرنے کی کوششوں کی نگرانی کرے گی اور اس سلسلے میں تال میل رکھے گی
متعلقہ فریقوں میں این ایم سی جی ، بالائی جمنا ریور بورڈ ، یو پی سینچائی محکمہ، دلی جل بورڈ، دلی کا سینچائی اور سیلاب پر قابو پانے والا محکمہ اور دلی آلودگی کنٹرول کمیٹی
نئی دہلی، 17اکتوبر، 2022/ جناب جی اشوک کمار ، صاف ستھری گنگا کے قومی مشن این ایم سی جی کے ڈائریکٹر جنرل ، آبی وسائل کے محکمے، دریاؤں کے فروغ اور گنگا کے تحفظ کے محکمے، جل شکتی وزارت کی پہل پر این ایم سی جی بالائی ندی بورڈ ، اتر پردیش سینچائی محکمہ ، دلی جل بورڈ ، دلی کے سینچائی اور سیلاب پر قابو پانے والے محکمے، اور آلودگی پر قابل پانے والی دلی کمیٹی سمیت متعلقہ فریقوں کی ایک مشترکہ کمیٹی کی تشکیل ، اوکھلا بیرج کے بہاؤ کے دوران جھاگ بننے کے عمل کو کنٹرول کرنے یا کم سے کم کرنے کے لیے جاری کوششوں کی نگرانی اور اس کام کے لیے تال میل کرے گی۔ چھٹھ پوجا کےدوران دریائے جمنا میں اوکھلا بیرج کمیٹی کی تشکیل دریائے گنگا  اتھارٹی کے حکم مورخہ 07.10.2016 کے پیرا نمبر 7 میں دیئے گئے اختیارات کا استعمال کرتے ہوئے کی گئی ہے۔ مشترکہ کمیٹی میں ایگزیکٹیو ڈائریکٹر تکنیکی ، این ایم سی جی ، چیئرمین ، ممبر سکریٹری ، یو وائی آر بی ، ممبر سکریٹری، دلی آلودگی کنٹرول کمیٹی ڈی پی سی سی ، چیف انجینئر ، سینچائی اور سیلاب کنٹرول ، آئی اینڈ ایف سی، دلی ، چیف انجینئر ، ایس ڈی ڈبلیو این ڈبلیو،ڈی جے بی  ایگزیکٹیو انجینئر اوکھلا ، یو پی سینچائی محکمہ ۔
متعلقہ فریقوں کا رول اور ذمہ داریاں اس طرح ہوں گی : این ایم سی جی اور یو وائی آر بی - دلی یو پی اور ہریانہ میں تال میل، ڈی جے بی اور آئی اینڈ ایف سی – جھاگ بننے کی روک تھام اوردلی ایس ٹی پی کی استعداد پر مبنی کارکردگی ، ڈی پی سی سی - ایس ٹی پی کے کام کاج کی مونیٹرنگ اورصنعت سے نکلنے والے مادوں کی مانیٹرنگ ، یو پی سینچائی محکمہ – بیرج کو کھولنا بند کرنا ۔ یہ فیصلہ کیا گیا ہے کہ جھاگ نہ بننے دینے کےلیے ماحول دوست دوائیں چھڑکی جائیں گی ۔ دوئیں چھڑکنے کا یہ سلسلہ 25.10.2022 سے شروع ہوگا جو چھٹھ پوجا تک جاری رہے گا اور اس کے لیے کشتیوں کا استعمال کیا جائے گا۔ جھاگوں پر قابو پانے کے لیے جو دیگر اقدامات کیے جائیں گےان میں بیرج کے دروازے کو کھولنا بند کرنا ، بھی شامل ہے تاکہ اوکھلابیرج میں زیادہ پانی گرنے کی روک تھام کی جا سکے۔
یہ کوششیں ان کوششوں کےعلاوہ ہیں جو نمامی گنگے پروگرام ، مرکزی اسکیموں اور ریاستی منصوبے کے تحت کی جا رہی ہیں۔ ان کوششوں کی وجہ سے دریا کے پانی کی کوالٹی مختلف موسموں کے دوران تبدیل ہوتی ہے۔ تہواروں کے دنوں کے پیش نظر دریائے جمنا میں جھاگو پر کنٹرول حاصل کرنے کےلیے مختلف محکموں اور ایجنسیوں کی طرف سے مربوط کوششیں کی جا رہی ہیں۔
دریائے گنگا کی معاون ندیوں خاص طور پر جمنا پر نمامی گنگے پروگرام کے تحت توجہ دی جا رہی ہے ۔ جبکہ کورونیشن پیلر پر 318 ایم ایل ڈی ایس ٹی پی کو مارچ 2022 کو کام کاج میں شامل کیا گیا تھا جمنا پر تین دیگر اہم ایس ٹی پی کو بھی دسمبر 2022 تک مکمل کر لیا جائے گا جس کا خرچ این ایم سی جی نے برداشت کیا ہے۔ اس میں ریٹھالا، کونڈلی اور اوکھلا کو شامل کیا گیا ہے۔ اوکھلا ، ایشیا کا سب سے بڑا ایس ٹی پی ہوگا۔ ان پروجیکٹوں کی تکمیل کے بعد دریائے جمنا کے پانی کی کوالٹی میں خاطر خواہ بہتری آجائے گی۔ کیونکہ تقریباً 1300 ایم ایل ڈی گندا پانی اس دریا میں گرنے سے رک جائے گا۔
۔۔۔
ش ح ۔ اس۔ ت ح ۔
U - 11522
(Visitor Counter : 58
امور داخلہ کی وزارت
مرکزی وزیر داخلہ اور تعاون کے وزیر جناب امت شاہ نے آج نئی دہلی میں ایک اعلیٰ سطحی میٹنگ میں امرناتھ یاترا کی تیاریوں کا جائزہ لیا
مرکزی وزیر داخلہ نے کہا کہ مودی حکومت کی یہ ترجیح ہے کہ امرناتھ یاتری آرام سے درشن کریں اور انہیں کسی قسم کی دشواری کا سامنا نہ کرنا پڑے
مرکزی وزیر داخلہ نے شری امرناتھ یاترا کے پورے راستے پر مناسب حفاظتی انتظامات کرنے کی ہدایت دی
جناب امت شاہ نے ہوائی اڈے اور ریلوے اسٹیشن سے یاترا بیس کیمپ تک کے راستے پر ہموار انتظامات کرنے پر زور دیا
مرکزی وزیر داخلہ نے یاتریوں کی سہولت کے لیے رات کے وقت سری نگر اور جموں سے ہوائی سروس فراہم کرنے کی ہدایت دی
وزیر داخلہ نے آکسیجن سلنڈروں کے مناسب سٹاک اور ان کی ری فلنگ کو یقینی بنانے کی ہدایت کی، ڈاکٹروں کی اضافی ٹیموں کی دستیابی کو بھی کہا
جناب امت شاہ نے امرناتھ یاتریوں کے لیے تمام ضروری سہولیات بشمول سفر، قیام، بجلی، پانی، مواصلات اور صحت کے لیے مناسب انتظامات کرنے کی ہدایات دیں
یاترا کے راستے پر مواصلاتی نظام کو بہتر بنانے اور لینڈ سلائیڈنگ کی صورت میں فوری طور پر راستہ کھولنے کے لیے مشینوں کی تعیناتی کو یقینی بنانے کی ہدایات
مرکزی وزیر داخلہ اور تعاون کے وزیر جناب امت شاہ نے آج نئی دہلی میں ایک اعلیٰ سطحی میٹنگ میں امرناتھ یاترا کی تیاریوں کا جائزہ لیا۔ میٹنگ میں جموں و کشمیر کے لیفٹیننٹ گورنر جناب منوج سنہا، مرکزی داخلہ سکریٹری، انٹیلی جنس بیورو کے ڈائریکٹر، بارڈر سیکورٹی فورس اور سینٹرل ریزرو پولیس فورس کے ڈائریکٹر جنرل، بارڈر روڈ آرگنائزیشن کے ڈائریکٹر جنرل، جموں و کشمیر کے چیف سکریٹری ، فوج، مرکزی حکومت اور جموں و کشمیر انتظامیہ کے دیگر سینئر افسران نے شرکت کی۔
میٹنگ کے دوران مرکزی وزیر داخلہ نے کہا کہ مودی حکومت کی یہ ترجیح ہے کہ امرناتھ یاتری آرام سے درشن کریں اور انہیں کسی قسم کی دشواری کا سامنا نہ کرنا پڑے۔ انہوں نے شری امرناتھ یاترا کے پورے روٹ پر مناسب حفاظتی انتظامات کرنے کی ہدایت دی۔ مرکزی وزیر داخلہ نے ہوائی اڈے اور ریلوے اسٹیشن سے یاترا بیس کیمپ تک کے راستے پر ہموار انتظامات فراہم کرنے پر زور دیا۔ انہوں نے یاتریوں کی سہولت کے لیے رات کو سری نگر اور جموں سے ہوائی سروس فراہم کرنے کی ہدایت کی۔
جناب امت شاہ نے آکسیجن سلنڈروں کے مناسب سٹاک اور ان کی ری فلنگ کو یقینی بنانے کی ہدایت دی۔ انہوں نے ڈاکٹروں کی اضافی ٹیموں کی دستیابی کو بھی کہا۔ وزیر داخلہ نے میڈیکل بیڈز کی مناسب تعداد اور ایمبولینسز اور ہیلی کاپٹروں کی تعیناتی کی بھی ہدایت دی تاکہ کسی بھی طبی ایمرجنسی سے نمٹنے کے لیے جناب شاہ نے امرناتھ یاتریوں کے لیے تمام ضروری سہولیات بشمول سفر، قیام، بجلی، پانی، مواصلات اور صحت کے لیے مناسب انتظامات کرنے کی ہدایات دیں۔ انہوں نے یاترا کے راستے پر بہتر مواصلاتی نظام کو یقینی بنانے اور لینڈ سلائیڈنگ کی صورت میں فوری طور پر راستہ کھولنے کے لیے مشینوں کی تعیناتی کو یقینی بنانے کی ہدایت کی۔
میٹنگ کے دوران بتایا گیا کہ شری امرناتھ یاترا کے تمام یاتریوں کو آر ایف آئی ڈی کارڈ دیے جائیں گے تاکہ ان کی حقیقی جگہ کا پتہ لگایا جا سکے۔ روپے ہر امرناتھ یاتری کے لیے 5 لاکھ اور ہر جانور کے لیے 50،000 روپے کا بیمہ کیا جائے گا۔ اس کے علاوہ سفر کے راستے پر ٹینٹ سٹی، وائی فائی ہاٹ سپاٹ اور مناسب روشنی کا انتظام کیا جائے گا۔ مزید برآں، بابا برفانی کے آن لائن براہ راست درشن، مقدس امرناتھ غار میں صبح و شام کی آرتی کا براہ راست ٹیلی کاسٹ اور بیس کیمپ میں مذہبی اور ثقافتی پروگرام منعقد کیے جائیں گے۔
عملے، عوامی شکایات اور پنشن کی وزارت
کووڈ۔ 19 کے بعد کی عالمی معیشت میں ہندوستان عالمی رہنما کے طور پر ابھرے گا: ڈاکٹر جتیندر سنگھ
وزیر مملکت نے کہا۔ شمال مشرقی خطے میں ترقی ہندوستانی معیشت کے لئے "نئے انجن" کا کام کرے گی
نئی دہلی 03 نومبر :
شمال مشرقی خطے کی ترقی کے مرکزی وزیر مملکت ، وزیر اعظم دفتر، عملہ، عوامی شکایات اور پنشن، ایٹمی توانائی اور خلا کے وزیر مملکت ڈاکٹر جتیندر سنگھ نے آج یہاں '' کووڈ۔19 کے بعد پونجی بازاروں کے ذریعہ معیشت کی بحالی'' کے موضوع پر منعقدہ ایک ویبنار کا افتتاح کیا۔ ویبنار کا انعقاد انسٹی ٹیوٹ آف کمپنی سکریٹریز آف انڈیا ، نئی دہلی نے کیا تھا۔
اس موقع پر مرکزی وزیر ڈاکٹر جتیندر سنگھ نے خطاب کرتے ہوئے کہا کہ وزیر اعظم جناب نریندر مودی کی اہل قیادت میں ہندوستان کووڈ 19 کے بعد کی عالمی معیشت میں عالمی رہنما کے طور پر ابھرے گا۔ انہوں نے کہا کہ جلد ہی لاک ڈاؤن کو نافذ کرنے میں ہندوستانی حکومت کی جانب سے اٹھائے گئے اہم اقدامات کی وجہ سے بہت سی جانوں اور ہندوستانی معیشت کو مزید نقصان پہنچنے سے بچانے میں مدد ملی ہے۔ لاک ڈاؤن دور نے ہمیں زندگی کے بہت سے سبق سکھائے ہیں اور یہ مصیبت ہمارے لئے ایک خوبی کے طور پر سامنے آئی ہے۔
ہندوستانی معیشت میں شمال مشرقی خطے کے کردار کے بارے میں بات کرتے ہوئے ڈاکٹر جتیندر سنگھ نے کہا کہ یہ خطہ کووڈ۔ 19 کے بعد یورپی سیاحتی مقامات کے متبادل کے طور پر ابھرے گا کیوں کہ شمال مشرقی خطے میں بروقت لاک ڈاون کی وجہ سے یہاں کووڈ۔ 19 کے چند ہی معاملات پائے گئے ہیں۔
انہوں نے یہ بھی کہا کہ شمال مشرقی خطہ کووڈ۔ 19 کے بعد ہندوستان کے پسندیدہ کاروباری مقامات میں سے ایک ہوگا اور بانس اقتصادی سرگرمیوں کا کلیدی ستون بننے جارہا ہے۔ ڈاکٹر جتیندر سنگھ نے بانس کو وبائی مرض کے تاریک بادلوں میں امید کی کرن قرار دیتے ہوئے کہا کہ اس سے شمال مشرق اور پورے ملک کی معیشت کو کووڈ -19 کے دور کے بعد میں شکل دینے میں مدد ملے گی۔ وزیر موصوف نے کہا کہ شمال مشرقی خطہ کووڈ۔ 19 کے بعد ہندستانی معیشت کی بحالی میں بہت اہم کردار ادا کرنے جا رہا ہے اور اس کی ترقی معیشت میں "نئے انجن" کے طور پر کام کرے گی۔
ڈاکٹر جتیندر سنگھ نے ملک کی معاشی نمو کی تعمیر اور اسے برقرار رکھنے میں کمپنی سکریٹریوں کے رول کی تعریف کرتے ہوئے کہا کہ اس طرح کے ویبنار انسٹی ٹیوٹ آف کمپنی سکریٹریز آف انڈیا  کے طلبا کو بااختیار بنائیں گے اور کاروباری پالیسیوں میں کارآمد ان پٹس دے کر ہندستان کی ترقی میں حصہ لینے میں ان کے حوصلے کو بڑھائیں گے۔ وزیر نے امید ظاہر کی کہ شرکا کی قیمتی شراکت داری اسٹیک ہولڈرز کو ہندوستانی معیشت کو تبدیل کرنے میں مدد فراہم کرے گی۔
سی ایس آشیش گرگ ، صدر آئی سی ایس آئی ، شری سریش پانڈے ، چیئرمین آئی سی ایس آئی اور دیگر ممتاز مقررین نے ویبنار سے خطاب کیا۔
وزیراعظم کا دفتر
وزیراعظم نے نوراتری کے موقع پر مبارکباد پیش کی
(وزیراعظم جناب نریندر مودی نے نورا تری کے مقدس موقع پر عوام کو مبارک باد پیش کی۔
۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔
ش ح۔ ع م۔ رض
U-3659
وزیراعظم کا دفتر
وزیراعظم کی، 12 ویں کلاس کے طالب علموں اور ان کے والدین کے ساتھ بات چیت
وزیراعظم غیر –ہندی زبان والے علاقوں کے طالب علموں کے ساتھ بات کرتے ہوئے، طلباءکی اپنی زبان کے الفاظ استعمال کرتے ہیں
وزیراعظم نے، طالب علموں پر زوردیا کہ وہ ویکسی نیشن کے لئے اندرا ج کرانے میں، اپنے کنبے کے افراد اور پڑوسیوں کی مدد کریں
نئی دہلی، 04 جون2021: ایک تعجب خیز اقدام میں ،وزیر اعظم جناب نریندر مودی نے ،سی بی ایس ای کلاس 12 ویں کے طالب علموں کے ساتھ جاری تبادلہ خیال میں شرکت کی ۔اس تبادلہ خیال کا انعقاد ،وزارت تعلیم نے کیا تھا اور اس میں طالب علموں کے والدین بھی شریک تھے۔
ملک کے مختلف حصوں سے طلباء کو ورچوئل تبادلہ خیال کے لئے کنکٹ کیا گیا۔ طالب علموں کے ساتھ ماحول کو استوار کرنے کی غرض سے، وزیر اعظم نے اُس وقت طلباء کی اپنی زبان کے الفاظ ہی استعمال کئے ، جب وہ غیر ہندی بولنے والے علاقوں کے طالب علموں کے ساتھ بات کررہے تھے۔
وزیراعظم نے ، طالب علموں کے مثبت رجحان اورعمل آوری کے لئے ستائش کی اورکہا کہ یہ ہمارے ملک کے لئے ایک مسرت کا امر ہے کہ ہمارے طالب علم ،تمام مشکلات اورچیلنجوں کو اپنی قوت میں تبدیل کرلیتے ہیں اور یہی ہمارے ملک کا اصل استحکام ہے۔انہوں نے بات چیت کے دوران طالب علموں کے اعتماد کی بھی ستائش کی ۔
وزیر اعظم نے کہا کہ آپ لوگوں کے تجربات انتہائی اہم ہیں اور یہ آپ کی زندگی کے ہرمرحلے میں کارآمد ہوں گے ۔ انہوں نے ٹیم اسپرٹ کی مثال دی ، جو ہم اپنے اسکولوں اور کالجوں میں سیکھتے ہیں۔ کورونا کے دور میں ہم نے یہ نئے اسباق ایک نئے طریقے سے سیکھے ہیں اور اس آزمائش کے سخت دور میں اپنے ملک کی ٹیم کے جذبے کے استحکام کو بھی دیکھا ہے۔
وزیر اعظم نے طالب علموں پر زوردیا کہ وہ 5 جون کو ماحولیات کے لئے کچھ کریں ، جو کہ ماحولیات کا دن ہے اور اسی طرح سے 21 جون کو اپنے خاندان کے افراد کے ساتھ یوگا کریں ، جو کہ یوگا کا بین الاقوامی دن ہے۔انہوں نے طالب علموں پر یہ بھی زور دیا کہ ویکسی نیشن کے اندراج کے کرانے میں وہ اپنے خاندان کے ارکان اور پڑوسیوں کی مدد کریں۔
وزارات ثقافت
حکومت ہند نے بھارتی کھانوں کی ثقافت کو فروغ دینے کے بہت سے اقدامات کئے ہیں: جناب پرہلاد سنگھ پٹیل
نئیدہلی۔22؍جولائی۔ثقافت اور سیاحت کے وزیر مملکت  جناب پرہلاد سنگھ پٹیل نے لوک سبھا میں ایک تحریری جواب میں بتایا کہ بھارت کے لذیذ کھانوں میں بہت سے علاقائی کھانے بھی شامل ہیں۔ یہاں کی مٹی کی اقسام، آب وہوا، ثقافت، نسلی گروپوں اور مختلف پیشوں کو مدنظر رکھتے ہوئے کہا جاسکتا ہے کہ ان میں ایک دوسرے کے مقابلے خاطر خواہ فرق پایا جاتا ہے اور ان میں مقامی سطح پر پائے جانے والے مصالحوں، جڑی بوٹیوں، سبزیوں اور پھلوں کا استعمال کیا جاتا ہے جہاں تقریباً سبھی ریاستوں کے کھانا پکانے کے اپنے اپنے مخصوص طور طریقے ہیں۔
روایتی کھانے عام طور پر غذائیت کے نظریے سے تیار کئے جاتے ہیں جیسا کہ مقامی لوگوں کی ضرورت ہوتی ہے۔ اس طر کے کھانے مقامی سطح پر دستیاب مصالحوں سے تیار کئے جاتے ہیں جن میں علاج معالجے اور غذائیت کے فوائد کا خاص طور پر دھیان رکھا جاتا ہے۔
حکومت نے بھارت کے کھانوں کی ثقافت کو فروغ دینے کیلئے مندرجہ ذیل اقدامات کئے ہیں۔
- ریاستی سرکار اور دیگر فریقین، بھارت پرو اور پرہٹن پرو جیسی سرگرمیوں سے متعلق سیاحت میں کھانے کے اسٹالز کی حوصلہ افزائی کرری ہے۔
- سیاحت میں آسانیاں پیدا کرنے کیلئے اسٹریٹ فوڈ اسٹالز لگانے کیلئے پرائیویٹ تنظیموں کو مالی مدد فراہم کررہی ہے۔
- مقامی اور خطہ جاتی کھانوں کو فروغ دینےکیلئے حکومت نے محفوظ اور پاک صاف کھانوں کے فیسٹولز کا انعقاد کرنے کیلئے رہنما خطوط تیا رکئے ہیں۔
- صاف ستھرے اسٹریٹ فوڈ کے مراکز کو تسلیم کرنے کیلئے رہنما خطوط تشکیل دیئے گئے ہیں جن میں ملک کے فوڈ اسٹریٹ کے موجودہ بنیادی ڈھانچے کی بہتری بھی شامل ہے تاکہ علاقائی اور خطہ جاتی کھانوں کو فروغ دیاجاسکے۔
- بھارت کے خطہ جاتی کھانوں پر توجہ مرکوز کرتے ہوئے ایک کتاب کااجراء کیاگیا ہے۔
U-3326
(Visitor Counter : 34
سائنس اور ٹیکنالوجی کی وزارت
وائزر پروگرام کی پہلی گیارہ انعام یافتگان ، بین الاقوامی آر اینڈ ڈی اور صنعتی پروجیکٹوں میں خواتین کی شرکت کو فروغ دیں گے
سائنس اور انجنئرنگ سے متعلق تحقیق میں خواتین کی سرگرمی  پرورگرام کی پہلی گیارہ انعام یافتگان کا خیرمقدم کیا گیا۔ یہ خیر مقدم آج بھارت اور بھوٹان میں جرمنی کے سفیر اور جواہر لال نہرو یونیورسٹی کے وائس چانسلر کی موجودگی میں کیا گیا۔
بھارت کی دس خاتون محققین اور جرمنی کی ایک خاتون محقق کو ، جو تعلیمی اداروں ،تحقیقی اداروں یا صنعتی اداروں میں مستقل ، طویل مدتی ریسرچ عہدے کی حامل ہیں ، وائزر 2022 پروگرام کےتحت منتخب کیا گیا ہے، انہیں جاری آر اینڈ ڈی اور صنعتی پروجیکٹوں میں شرکت اور اشتراک کے لئے مالی مدد دی جائے گی۔ انہیں متعلقہ ملکوں میں پروجیکٹ سے متعلق تازہ امداد کے لئے درخواست دینے کی ضرورت نہیں ہوگی۔
بھارت اور بھوٹان میں جرمن سفیر ڈاکٹر فلپ ایکر مین نے سائنس وٹکنالوجی کے میدانو ں میں مہارت حاصل کرنے کی ، خاتون محققین کی کوششوں کو سراہا اور کہا کہ ان کے تعاون سے ایس اینڈ ٹی میں بھارت -جرمن اشتراک مستحکم ہوگا۔
جواہر لال نہرو یونیور سٹی کی وائس چانسلر پروفیسر سانتی شری دھولی پُڑی پنڈت نے کہا کہ وائزر جیسے ایک پروگرام کی پہل سے خاتون محققین کو تحریک حاصل ہوگی کہ وہ خودکوماہر بنائیں اور سائنس وٹکنالوجی میں لیڈر شپ قیادت حاصل کریں ۔
آئی جی ایس ٹی سی کی گورننگ باڈی کے ، بین الاقوامی تعاون کے مشیر اور سربراہ ڈی ایس ٹی اور ساتھی صدر نشیں جناب ایس کے وارشنی نے کہا کہ اس سے صنفی مساوات برقرار رکھنے میں مدد ملے گی اور سائنس وٹکنالوجی میں مہارت کو استحکام حاصل ہوگا۔
یہ پروگرام تین سال کی مدت تک یا پروجیکٹ کی تکمیل تک سبھی ایس ٹی ای ایم کے لئے کھلا ہے اور محققین بھارت میں قیام کرتے ہوئے بین الاقوامی پروجیکٹوں پر کام کرسکتے ہیں۔ اس میں ایک سال میں ایک مہینے کی قلیل مدت کے لئے ایک دورہ شامل ہے۔
خاتون محققین کی نمائندگی بہت سی وجوہات سے ،سائنس ،ٹکنالوجی ،انجنئرنگ اور ریاضیات ایس ٹی ای ایم میں اب بھی کافی کم ہے ۔پچھلے کچھ برسوں میں صورتحال میں کسی حد تک بہتری آئی ہے لیکن عدم توازن اب بھی برقرار ہےاور آئی جی ایس ٹی سی ، جو حکومت ہند کے سائنس وٹکنالوجی کے محکمے اور حکومت جرمنی کی تعلیم اور تحقیق کی وفاقی وزارت کا قائم کردہ ایک ادارہ جس کے ذریعہ سائنس وٹکنالوجی کے اشتراک کو فروغ دیا جائے گا، اس عدم توازن کو ختم کرنے کی کوشش کررہا ہے۔
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو 183.62 کروڑ سے زیادہ ویکسین خوراک فراہم کی گئیں
ریاستوں اورمرکز کے زیرانتظام علاقوں کے پاس 17.02 کروڑ سے زیادہ بچے ہوئے اور غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|
22)؍مارچ 2022کے مطابق)
|
|
فراہم کی گئی خوراکیں
|
|
1,83,62,27,980
|
|
بچی ہوئی خوراکیں
|
|
17,02,22,816
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 183.62کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں 17.02 کروڑ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
سماجی انصاف اور تفویض اختیارات کی وزارت
بچوں کے بھیک مانگنے کا مسئلہ
سماجی انصاف اورتفویض اختیارات کے وزیر مملکت جناب اے نارائن سوامی نے آج تحریری جواب میں بتایا کہرجسٹرار جنرل آف انڈیا کی ویب سائٹ پردستیاب معلومات کے مطابق بہت سارے بچے  بھیک مانگنے کے عمل میں مصروف ہیں ،جن کے متعلق جانکاری ضمیمہ میں دی گئی ہے۔ یہ اعدادوشمار 2011 کی مردم شماری پر مبنی ہیں۔
محکمہ نے ایس ایم آئی ایل ای اسکیم کی شروعات کی تھی تاہم ذریعہ معاش اور تجارتی اداروں کے لئے پسماندہ افراد کی مدد کے تعلق سے ایس ایم آئی ایل ای نامی اسکیم کے نفاذ کا طریق کار زیر غور ہے ۔
ضمیمہ
لوک سبھا میں بھیک مانگنے کے مسئلے کے تعلق سے 13دسمبر 2022 کو بغیر ستارہ والے سوال نمبر 960 کے جواب کا حوالہ ضمیمے میں دیا گیا ہے۔
|
|
Sl. No.
|
|
India/State/UT
|
|
Child 
|
|
1
|
|
JAMMU & KASHMIR
|
|
990
|
|
2
|
|
HIMACHAL PRADESH
|
|
178
|
|
3
|
|
PUNJAB
|
|
1214
|
|
4
|
|
CHANDIGARH
|
|
11
|
|
5
|
|
UTTARAKHAND
|
|
274
|
|
6
|
|
HARYANA
|
|
1171
|
|
7
|
|
NCT OF DELHI
|
|
290
|
|
8
|
|
RAJASTHAN
|
|
7167
|
|
9
|
|
UTTAR PRADESH
|
|
10167
|
|
10
|
|
BIHAR
|
|
3396
|
|
11
|
|
SIKKIM
|
|
1
|
|
12
|
|
ARUNACHAL PRADESH
|
|
24
|
|
13
|
|
NAGALAND
|
|
20
|
|
14
|
|
MANIPUR
|
|
34
|
|
15
|
|
MIZORAM
|
|
6
|
|
16
|
|
TRIPURA
|
|
43
|
|
17
|
|
MEGHALAYA
|
|
38
|
|
18
|
|
ASSAM
|
|
686
|
|
19
|
|
WEST BENGAL
|
|
3216
|
|
20
|
|
JHARKHAND
|
|
1254
|
|
21
|
|
ODISHA
|
|
905
|
|
22
|
|
CHHATTISGARH
|
|
1065
|
|
23
|
|
MADHYA PRADESH
|
|
2592
|
|
24
|
|
GUJARAT
|
|
1982
|
|
25
|
|
DAMAN & DIU
|
|
8
|
|
26
|
|
DADRA & NAGAR HAVELI
|
|
0
|
|
27
|
|
MAHARASHTRA
|
|
3026
|
|
28
|
|
ANDHRA PRADESH
|
|
3128
|
|
29
|
|
KARNATAKA
|
|
1602
|
|
30
|
|
GOA
|
|
24
|
|
31
|
|
LAKSHADWEEP
|
|
1
|
|
32
|
|
KERALA
|
|
202
|
|
33
|
|
TAMIL NADU
|
|
572
|
|
34
|
|
PUDUCHERRY
|
|
9
|
|
35
|
|
A & N ISLANDS
|
|
0
|
|
|
|
INDIA
|
|
45296
شہری ہوابازی کی وزارت
گوالیار ہوائی اڈے کو 446.12 کروڑ روپے کی لاگت سے نئی ٹرمینل عمارت، دیگر عمارت، کار پارکنگ ملے گی
بھوپال ہوائی اڈے کو دسمبر 2022 تک اے ٹی سی ٹاور اور ٹیکنیکل بلاک مل جائے گا
جبل پور ہوائی اڈے پر مارچ 2023 تک نئی ٹرمینل عمارت بن کر تیار ہو جائے گی
شہری ہوا بازی کے وزیر مملکت، جنرل  وی کے سنگھ  نے آج لوک سبھا میں ایک سوال کے تحریری جواب میں درج ذیل معلومات فراہم کیں۔
بین الاقوامی ہوائی اڈے کے طور پر ایک ہوائی اڈے کا اعلان نقل و حمل کی استطاعت اور بین الاقوامی پروازوں کے آپریشن کے لیے ایئرلائنوں کی مانگ، دو طرفہ ہوائی خدمات کے معاہدوں کے علاوہ زمینی روشنی کی سہولیات، انسٹرومنٹ لینڈنگ سسٹم، مناسب لمبا رن وے، امیگریشن، صحت اور مویشی اور پودوں کی کوارنٹائن سروس وغیرہ کے التزامات پر منحصر کرتا ہے۔
مدھیہ پردیش میں اندور ہوائی اڈہ بین الاقوامی آپریشن والا ایک کسٹم ہوائی اڈہ ہے، جب کہ بھوپال ہوائی اڈہ ایک گھریلو ہوائی اڈہ ہے، جس میں بین الاقوامی آپریشن کو سنبھالنے کے لیے مربوط بنیادی ڈھانچہ ہے۔
مدھیہ پردیش میں چل رہے انجینئرنگ انفراسٹرکچر کے بڑے کام درج ذیل ہیں:
- بھوپال ہوائی اڈہ: اپریل 2021 میں 41.16 کروڑ روپے کی منظور شدہ لاگت کے ساتھ اے ٹی سی ٹاور و ٹیکنیکل بلاک اور دیگر متعلقہ کاموں کی تعمیر اور دسمبر، 2022 میں پورا ہونے کا امکان۔
- 412.24 کروڑ روپے کی مجوزہ لاگت پر جبل پور ہوائی اڈے کی تجدید، جس میں درج ذیل کام شامل ہیں:
- نئے ٹرمینل کی عمارت کی تعمیر: جون 2019 میں اس پروجیکٹ پر کام شروع کیا گیا، اس کے مارچ 2023 میں پورا ہونے کی ممکنہ تاریخ طے ہے۔
- رن وے کی توسیع، نئے ایپرن کی تعمیر، ٹیکسی ٹریک اور آئیسولیشن بے آئی/سی لنک ٹیکسی، جی ایس ای علاقہ، دائرہ کار سڑک اور متعلقہ کام جولائی 2022 میں پورا ہونے کی ممکنہ تاریخ کے ساتھ مارچ 2018 میں شروع کیا گیا
ایئرپورٹس اتھارٹی آف انڈیا  نے 446.12 کروڑ روپے کی منظور شدہ لاگت سے گوالیار ہوائی اڈے پر سول انکلیو کی توسیع کا کام شروع کیا ہے۔ اس میں گوالیار ہوائی اڈے پر 1400 پیک آور مسافروں کو سنبھالنے کے لیے 20000 مربع میٹر کے علاقے کی نئی ٹرمینل عمارت، دیگر عمارت، کار پارکنگ کی تعمیر، سٹی سائڈ کام اور دیگر متعلقہ کام شامل ہیں۔
درج ذیل کاموں کے لیے ٹینڈر طلب کیے گئے ہیں:
- جولائی 2023 تک پوری ہونے کی ممکنہ تاریخ کے ساتھ 274.45 کروڑ روپے کی تخمینی لاگت پر ٹرمینل عمارت، معاون عمارت، کار پارکنگ، سٹی سائڈ تعمیراتی کام اور دیگر متعلقہ کاموں کی تکمیل۔
- 38.51 کروڑ روپے کی تخمینی لاگت سے گوالیار ہوائی اڈے پر 09 اے بی.321 قسم کے طیاروں کی پارکنگ کے لیے متعلقہ کاموں سمیت ایپرن اور لنک ٹیکسی کی تعمیر۔ جون 2023 تک اس کے پورا ہونے کی ممکنہ تاریخ ہے۔
سٹرک ٹرانسپورٹ اور شاہراہوں کی وزارت
این ایچ اے آئی نے بیریئر لیس ٹولنگ سسٹم اور انٹیلیجنٹ ٹریفک مینجمنٹ سسٹم پر ہیکاتھون کا انعقاد کیا
انڈین ہائی ویز مینجمنٹ کمپنی لمیٹڈ ، ایک کمپنی جسے این ایچ اے آئی نے الیکٹرانک ٹولنگ انجام دینے کے لیے شامل کیا ہے، جس نے ایم ای آئی ٹی وائی اسٹارٹ ہب کےساتھ ایم ای آئی ٹی وائی کےزیراہتمام تعاون کیا ہے ، جدت اور ٹیکنالوجی پر مبنی حل کو فروغ دینے کے لیے اور ہندوستان میں قومی شاہراہوں پر ٹولنگ اور ٹریفک مینجمنٹ کے چیلنجوں سے نمٹنے کے لئے ہندوستانی ٹیک اسٹارٹ اپس کے ساتھ ایک ہیکاتھون کا انعقاد کیا۔
ہیکاتھون کا موضوع بیریئرلیس ٹولنگ سسٹم اور انٹیلیجنٹ ٹریفک مینجمنٹ سسٹم  تھا، جو ہماری قومی شاہراہوں پر حفاظت اور کارکردگی میں اضافہ کرے گا۔
درخواستیں طلب کی گئیں، اور مختلف ٹیک اسٹارٹ اپس کے درخواست دہندگان کی تفصیلی پیشکشوں اور سخت جانچ کے بعد،این ایچ اے آئی ، ایم ای آئی ٹی وائی اور آئی آئی ٹی مدراس کے سینئر عہدیداروں پر مشتمل جیوری کے نامور پینل نے بیریئر لیس ٹولنگ اور آئی ٹی ایم ایس کے دو زمروں میں سے ہر ایک میں ٹاپ 5 درخواست دہندگان کو شارٹ لسٹ کیا۔
اس کے بعد، شارٹ لسٹ کیے گئے اسٹارٹ اپس کو پروف آف کانسپٹ  کرنے کے لئے 10 لاکھ روپے کی بنیادی رقم فراہم کی گئی۔ پی او سیز ان درخواست دہندگان کے ذریعہ فروری 2023 کے مہینے میں دہلی این سی آر میں مختلف شناخت شدہ مقامات پر کئے گئے تھے۔ پی او سی پر حتمی پریزنٹیشنز آج اسٹارٹ اپ کے درخواست دہندگان کی طرف سے جیوری کے اراکین، اور این ایچ اے آئی ، آئی ایچ ایم سی ایل ، این پی سی آئی، صنعت کے ماہرین اور ابھرتے ہوئے اسٹارٹ اپس کے دیگر عہدیداروں کی موجودگی میں ایک دن تک جاری رہنے والے پروگرام میں پیش کی گئیں۔
ہیکاتھون نے ٹیک ماہرین اور سٹارٹ اپس کو ایک ہی پلیٹ فارم پر لانے کا موقع فراہم کیا اور ایسے اختراعی حل تلاش کرنے میں مدد فراہم کرے گی، جو قومی شاہراہوں پر بغیر کسی رکاوٹ کے سفر کا تجربہ فراہم کریں گے۔
یہ ہیکاتھون جدید ترین ٹیکنالوجی پر مبنی حل اپنانے کے ذریعے تیز تر اور محفوظ قومی شاہراہ کو یقینی بنانے کے لیے این ایچ اے آئی کے عزم کے مطابق ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U-3230
(Visitor Counter : 76
صدر جمہوریہ کا سکریٹریٹ
صدر جمہوریہ نے جنم اشٹمی سے قبل لوگوں کو مبارکباد دی
نئی دہلی،23 اگست 2019 ؍ صدر جمہوریہ ہند جناب رام ناتھ کووند نے جنم اشٹمی سے قبل اپنے پیغام میں کہا ہے کہ جنم اشٹمی کے مقدس موقع پر میں بھارت اور بیرون ملکوں میں اپنے تمام ہم وطنوں کو اپنی پُر خلوص مبارکباد اور نیک خواہشات پیش کرتا ہوں۔
یوگیشور کرشنا نے برائی کےخلاف سچائی کی تعلیم دی تھی۔ انہوں نے ہمیں ‘نشکم کرم’یعنی صلے سے زیادہ ذمہ داری پر توجہ مرکوز کرنے کی تعلیم دی۔ جنم اشٹمی کا دن ہمارے لئے شری کرشن کی زندگی اور ان کی تعلیم کے تئیں خود کو وقف کرنے کا دن ہے۔
آیئے ہم ان آفاقی اقدار کو اپنانے اور ہماری زندگی اور دنیا کی بہتری کے لئے اس پر عمل کرنےکا عہد کریں۔